เสมา 1 แบ่งงานใหม่ดึง สกศ.-กศจ.คุมเอง
มอบ หมออุดม ดูสกอ.-สำนักทดสอบศึกษา จี้เร่งปฏิรูปก่อนผุดกระทรวง,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยว่า หลังมีพระราชโองการแต่งตั้งคณะรัฐมนตรีชุดใหม่ โดยมี ศ.คลินิก นพ.อุดม คชินทร เป็น รมช.ศึกษาธิการ ดังนั้น จะมีการแบ่งงานใหม่ โดยเบื้องต้นได้หารือกับ ศ.คลินิก นพ.อุดม แล้วว่าให้ดูแลสำนักงานคณะกรรมการการอุดมศึกษา (สกอ.) สำนักทดสอบทางการศึกษาแห่งชาติ (สทศ.) โรงเรียนมหิดลวิทยานุสรณ์ รวมทั้งเรื่องร่าง พ.ร.บ.การอุดมศึกษา พ.ศ ที่ได้ดำเนินการมาก่อนนี้ก็ยังคงดูแลอยู่ เพียงแต่จะปรับมุมมองใหม่คือเริ่มจากการปฏิรูปอุดมศึกษาก่อนที่จะมีการตั้งกระทรวงการอุดมศึกษา ตามที่คณะกรรมการอิสระเพื่อการปฏิรูปการศึกษาแนะนำ และค่อยไล่ไปถึงการมีกระทรวงอุดมฯ ซึ่งส่วนตัวเห็นว่าเป็นเรื่องดีที่ ศ.คลินิก นพ.อุดม เข้ามาช่วยดูเรื่องนี้เพราะมีประสบการณ์ทางการศึกษา,รมว.ศึกษาธิการกล่าวอีกว่า ในส่วนของตนยังดูหน่วยงานหลักคือ สำนักงานคณะกรรมการการศึกษาขั้นพื้นฐาน (สพฐ.) สำนักงานคณะกรรมการข้าราชการครูและบุคลากรทางการศึกษา (ก.ค.ศ.) สำนักงานคณะกรรมการส่งเสริมสวัสดิการสวัสดิภาพครูและบุคลากรทางการศึกษา (สกสค.) องค์การค้าของ สกสค.สำนักงานเลขาธิการคุรุสภา สำนักงานลูกเสือแห่งชาติ ตามเดิม แต่จะดึงสำนักงานเลขาธิการสภาการศึกษา (สกศ.) มาดูเองเพราะจะได้เชื่อมโยงกับคณะกรรมการอิสระฯ รวมถึงงานการปฏิรูป ศธ.ในภูมิภาค ทั้งคณะกรรมการการศึกษาธิการจังหวัด (กศจ.) ศึกษาธิการจังหวัด (ศธจ.) ศึกษาธิการภาค (ศธภ.) เพราะที่ผ่านมามีปัญหามาก,ก็จะมาดูเองจะได้แก้ไขปัญหาได้,นพ.ธีระเกียรติกล่าวด้วยว่า ส่วนความคืบหน้า การสรรหาเลขาธิการ สกสค. เลขาธิการสำนักงานคุรุสภา และ ผอ.องค์การ ค้าของ สกสค. ตัวจริงนั้น ขณะนี้นายพินิจศักดิ์ สุวรรณรังค์ เลขาธิการคณะ กรรมการข้าราชการครูและบุคลากรทางการศึกษา (ก.ค.ศ.) ยังทำหน้าที่ได้ดีอยู่ ยังไม่จำเป็นต้องรีบแต่งตั้ง เพราะยังมีอีกหลายเรื่องที่กำลังแก้ไขปัญหาและงานกำลังเข้าที่เข้าทาง ซึ่งตนยังยึดตามคำสั่งของหัวหน้าคณะรักษาความสงบแห่งชาติ ที่ให้อำนาจรัฐมนตรีพิจารณาตามความเหมาะสมและความจำเป็น ส่วนเรื่องการล่ารายชื่อ 50,000 รายชื่อ เพื่อให้ กศจ.คืนอำนาจมาตรา 53 พ.ร.บ.ระเบียบข้าราชการครูและบุคลากรทางการศึกษา พ.ศ.2547 คืนให้เขตพื้นที่ฯนั้น ต้องถามว่ารัฐธรรมนูญเปิดทางให้ทำหรือไม่ มีอะไรก็เสนอมาให้ปรับและค่อยๆแก้ไข.
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยว่า หลังมีพระราชโองการแต่งตั้งคณะรัฐมนตรีชุดใหม่ โดยมี ศ.คลินิก นพ.อุดม คชินทร เป็น รมช.ศึกษาธิการ
ธีระเกียรติ เจริญเศรษฐศิลป์,อุดม คชินทร,กระทรวงศึกษาธิการ,แบ่งงาน,คณะรัฐมนตรีชุดใหม่